ბრტყელშუბლა კაიმანი
ბრტყელშუბლა კაიმანი (ლათ. Paleosuchus palpebrosus) — ნიანგი ალიგატორისებრთა ოჯახისა. ბრტყელშუბლა კაიმანი ყველაზე პატარა ზომის ნიანგია. მისი სხეულის სიგრძე 160 სმ აღწევს. გავრცელებულია ამაზონის დაბლობზე და სამხრეთი ამერიკის ჩრდილოეთით კარიბის ზღვის სანაპირომდე. უპირატესობას ანიჭებს შედარებით სწრაფი დინების არეალებს, თუმცა იტანს მდოვრე წყალსაც. გვხვდება აგრეთვე დატბორილ ტყეებში.